ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 28/2558

เรื่อง ข้อกําหนดเพิ่มเติมที่เกี่ยวกับการออกและเสนอขาย

ตราสารแสดงสิทธิการฝากหลักทรัพย์ต่างประเทศ

\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในมาตรา 72 และมาตรา 81 แห่งพระราชบัญญัติหลักทรัพย์

และตลาดหลักทรัพย์ พ.ศ. 2535  ประกอบกับข้อ 5 แห่งประกาศคณะกรรมการกํากับตลาดทุน 

ที่ ทจ. 16/2558  เรื่อง การออกและเสนอขายหลักทรัพย์ที่ออกใหม่ประเภทตราสารแสดงสิทธิการฝากหลักทรัพย์ต่างประเทศ ลงวันที่ 9 เมษายน พ.ศ. 2558  สํานักงานออกข้อกําหนดไว้ดังต่อไปนี้


ข้อ ๑ ประกาศนี้

                    (1) เป็นข้อกําหนดเพิ่มเติมที่ใช้ประกอบกับข้อกําหนดตามประกาศคณะกรรมการ

กํากับตลาดทุนว่าด้วยการออกและเสนอขายหลักทรัพย์ที่ออกใหม่ประเภทตราสารแสดงสิทธิการฝากหลักทรัพย์ต่างประเทศ

                    (2) เป็นการกําหนดหน้าที่ของผู้ที่เกี่ยวข้องซึ่งมีหน้าที่ก่อนและภายหลังการเสนอขายตราสารแสดงสิทธิการฝากหลักทรัพย์ต่างประเทศ


ข้อ ๒ ประกาศนี้มีข้อกําหนดในเรื่องดังต่อไปนี้

                    (1)  แบบคําขออนุญาตเสนอขายตราสารแสดงสิทธิการฝากหลักทรัพย์ต่างประเทศ และการยื่นเอกสารหลักฐานที่เกี่ยวข้อง

                    (2) ข้อกําหนดเกี่ยวกับร่างหนังสือชี้ชวน 

                    (3) การรายงานผลการขายตราสารแสดงสิทธิการฝากหลักทรัพย์ต่างประเทศต่อประชาชน


ข้อ ๓ ผู้ที่ประสงค์จะเสนอขายหลักทรัพย์ที่ออกใหม่ประเภทตราสารแสดงสิทธิ

การฝากหลักทรัพย์ต่างประเทศ  ให้ยื่นคําขออนุญาตพร้อมเอกสารประกอบคําขออนุญาตต่อสํานักงานโดยให้ชําระค่าธรรมเนียมคําขอในวันที่ยื่นคําขอดังกล่าว  ทั้งนี้ ตามแนวทางและวิธีการที่จัดไว้บนเว็บไซต์ของสํานักงาน

                    คําขออนุญาตเสนอขายตราสารแสดงสิทธิการฝากหลักทรัพย์ต่างประเทศตามวรรคหนึ่งประกอบด้วยคําขอดังต่อไปนี้

                    (1)  คําขอพิจารณาลักษณะของผู้ขออนุญาตเสนอขายตราสารแสดงสิทธิการฝากหลักทรัพย์ต่างประเทศ

                    (2)  คําขอพิจารณาลักษณะของตราสารแสดงสิทธิการฝากหลักทรัพย์ต่างประเทศ


ข้อ ๔ แบบของร่างหนังสือชี้ชวนที่ผู้เสนอขายตราสารแสดงสิทธิการฝากหลักทรัพย์ต่างประเทศต้องยื่นต่อสํานักงาน ให้อนุโลมใช้ตามหลักเกณฑ์ที่กําหนดเกี่ยวกับการยื่นแบบแสดงรายการข้อมูลการเสนอขายตราสารแสดงสิทธิการฝากหลักทรัพย์ต่างประเทศตามประกาศคณะกรรมการกํากับตลาดทุนว่าด้วยการออกและเสนอขายหลักทรัพย์ที่ออกใหม่ประเภทตราสารแสดงสิทธิการฝากหลักทรัพย์ต่างประเทศ


ข้อ ๕ ให้ผู้เสนอขายตราสารแสดงสิทธิการฝากหลักทรัพย์ต่างประเทศรายงาน

ผลการขายต่อสํานักงานตามหลักเกณฑ์ดังต่อไปนี้

                    (1)  กรณีที่เป็นการเสนอขายตราสารแสดงสิทธิการฝากหลักทรัพย์ต่างประเทศที่ยังมิได้จดทะเบียนเป็นหลักทรัพย์จดทะเบียนกับตลาดหลักทรัพย์แห่งประเทศไทย  ให้รายงานผล

การขายภายในสิบห้าวันนับแต่วันที่ตลาดหลักทรัพย์แห่งประเทศไทยรับตราสารแสดงสิทธิการฝากหลักทรัพย์ต่างประเทศเป็นหลักทรัพย์จดทะเบียน  ทั้งนี้ ตามแนวทางและวิธีการที่จัดไว้บนเว็บไซต์

ของสํานักงาน

                    (2)  กรณีที่เป็นการเสนอขายตราสารแสดงสิทธิการฝากหลักทรัพย์ต่างประเทศที่ตลาดหลักทรัพย์แห่งประเทศไทยรับเป็นหลักทรัพย์จดทะเบียนแล้ว หากผู้เสนอขายตราสารได้รายงานจํานวนตราสารแสดงสิทธิการฝากหลักทรัพย์ต่างประเทศที่จําหน่ายเพิ่มเติมในการขายครั้งนั้นตามหลักเกณฑ์ที่ตลาดหลักทรัพย์แห่งประเทศไทยกําหนด  ให้ถือว่าผู้เสนอขายตราสารแสดงสิทธิการฝากหลักทรัพย์ต่างประเทศได้รายงานผลการขายต่อสํานักงานแล้ว


ข้อ ๖ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2558 เป็นต้นไป


ผู้มีอํานาจลงนาม - ประกาศ  ณ วันที่ 9 เมษายน พ.ศ. 2558                                

 

 

 

                                                           (นายวรพล  โสคติยานุรักษ์)

                                                                     เลขาธิการ         

                                       สํานักงานคณะกรรมการกํากับหลักทรัพย์และตลาดหลักทรัพย์